paragraph_text: S japanskom nogometnom reprezentacijom osvojio je Azijsko nogometno prvenstvo 2000. i 2004., kada je proglašen i za najboljeg igrača turnira. Profesionalnu karijeru započeo je u Yokohama Marinosima, da bi 2002. prešao u Regginu. Za Celtic potpisuje 25. srpnja 2005., te je odmah u prvoj sezoni s novim klubom osvojio prvenstvo. Ostao je u tom klubu i sljedeće tri sezone, osvojivši dva naslova prvaka. Posebno se pamte njegovi spektakularni golovi u dvije utakmice protiv Manchester Uniteda u Ligi prvaka te u Old Firm derbiju protiv Rangersa, 16. travnja 2008. 22. lipnja 2009, Nakamura je potpisao za španjolskog prvoligaša Espanyol. Nije skupio pono nastupa, većinom ulazeći s klupe. Nakamura se sljedeće godine odlučio vratiti u Japan, te je 26. veljače potpisao za svoj prvotni profesionalni klub, Yokohamu F. Marinos. Odmah je postao važan igrač, te je svojim pucačkim sposobnostima pomogao klubu da ostane u konkurenciji za naslov.